हिन्दू धर्मावलम्बीले मनाउने चैते दशैँको आफ्नै विशेषता रहेको छ । असुरमाथि सत्यको विजय भएको खुशीयाली, असत्यलाई सत्यले पराजित गरेको अर्थमा चैते दशैँ मनाइँदै आइएको छ । बडादशैँमा भैmँ पूजा अर्चना गर्ने प्रचलन रहिआएको भए पनि घर, आफन्तकहाँ गएर पूर्णिमासम्म टीका आशीर्वाद थाप्ने चलन यसमा पाइँदैन । यसै अवसरमा आदिशक्ति देवीको पूजा अर्चना गर्ने, मन्त्र जप गर्ने, घरघरमा दुर्गासप्तसती लगाउने, कथा वाचन र श्रवणका पुण्य कार्यलाई सञ्चालन गर्ने गरिन्छ ।
